vas-ondervinding van 'n leeftyd deur johnie007 | Bydraes | Woes - Kreatiewe platform vir Afrikaans
Titel: vas-ondervinding van 'n leeftyd
Aantal woorde: 375
Ons was desperaat,vroutjie en ek.Hier uit bloute ontwikkel sy 'n ongeneeslike siekte genaamd 'chroniese idiopatiese urtikarie' Galbulte oor jou hele lyf,wat jeuk soos hel,kom en gaan,verskyn dan skielik op die kop,verskuif dan na die lyf,dan weer bene.Na besoeke aan huisdokters wat eers probeer,dan eers een dermatoloog en toe 'n ander,hope antihistamien en kortisoon en geen verligting nie.toetse by die labortorium tot ons fondse totaal uitgeput is en toe.......
Ons is gelowiges en het baie al gelees van goddelike genesing en van vas en gebed,en uit desperaatheid besluit ons om te vas.Ons los alle pille,handevol, en bid vir krag vir die onbekende reis wat voorle.
Ons kon vir agt dae uithou,alhoewel uithou nie die regte woord is nie.Dis op die reis wat ek u wil saamneem vir 'n wyle.Dis 'n reis waarvan ek kan vertel maar u sal dit net verstaan as u dit al probeer het. Van dag een,word die yskas leeggemaak van bederfbare goed,lekkernye en koeldrank.Nou drink ons net water !Baie gou besef jy hoe kos jou lewe oorheers.Ons koop nie kos nie,ons berei nie kos voor nie,daar is geen skottelgoed nie,om die waarheid te se 'n dag van 24 uur word amper 48 uur lank.Binne 2 dae is die behoefte aan kos gebreek,maar dan volg 'n ongelooflike verveling.Nou kom daar 'n bombardering van kosadvertensies,elke t.v. program,elke tydskrif,alles gaan oor kos.'n Ander wonderlike ding is dat jou krag nie afneem nie,miskien 'n bietjie lighoofdig as jy ver loop en vinnig trappe klim, maar verder voel jy wonderlik.
Nou sal u sekerlik wil weet,is my vrou genees ? Nee,maar dat daar iets met ons gebeur het-'n groot ja.Wat ? Ons het amper R1000 gespaar op kos aankope. Tussen ons het ons 10kg gewig verloor.ek kan 'n broek aankry wat ek jare terug agter in die kas gebere het en ons voel wonderlik !
Dit was 'n reis, wat ek glo die begin was van iets baie groter as net sonder kos bly, en die uiteinde wag ek in met groot afwagting.
Ek moet getuig,dat die aardse dinge aansienlik uit fokus raak gedurende die reis en miskien moet ons weer met nuwe oe na 'n ou waarheid kyk.
vas-ondervinding van 'n leeftyd
Ek hou van jou humor hier, dat jy jou swaarkry nog humoristies kan uitbeeld wys dat jy 'n sterk mens is. Jy het my laat dink aan my 7 dag sapdieet, as ek 'n wortel sien wil ek hol...
8 jaar 7 maande 2 weke 16 ure oud
Hier moes ek vir jou smile: "Nou kom daar 'n bombardering van kosadvertensies,elke t.v. program,elke tydskrif,alles gaan oor kos." ["The devil in disguise"]